CELEX: 32013R0291
Language: sl
Date: 2013-03-26 00:00:00
Title: Izvedbena uredba Komisije (EU) št. 291/2013 z dne 26. marca 2013 o spremembi Uredbe Sveta (ES) št. 872/2004 o nadaljnjih omejevalnih ukrepih proti Liberiji

27.3.2013   
            
            
               SL
            
            
               Uradni list Evropske unije
            
            
               L 87/4
            
         IZVEDBENA UREDBA KOMISIJE (EU) št. 291/2013
   z dne 26. marca 2013
   o spremembi Uredbe Sveta (ES) št. 872/2004 o nadaljnjih omejevalnih ukrepih proti Liberiji
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 872/2004 o nadaljnjih omejevalnih ukrepih proti Liberiji (1), zlasti člena 11(a) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 872/2004 navaja fizične in pravne osebe, organe in subjekte, na katere se nanaša zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 21. januarja 2013 sklenil spremeniti en vnos na seznamu oseb, organov in subjektov, za katere naj bi se uporabljala zamrznitev sredstev in gospodarskih virov.
            
         
               (3)
            
            
               Prilogo I k Uredbi (ES) št. 872/2004 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 872/2004 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 26. marca 2013
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 162, 30.4.2004, str. 32.
   
      PRILOGA
      Priloga I k Uredbi (ES) št. 872/2004 se spremeni:
      vnos „Richard Ammar Chichakli (tudi Ammar M. Chichakli). Naslov: (a) 225 Syracuse Place, Richardson, Teksas 75081, ZDA; (b) 811 South Central Expressway Suite 210 Richardson, Teksas 75080, ZDA. Datum rojstva: 29. 3. 1959. Kraj rojstva: Sirija. Državljanstvo: ZDA. Druge informacije: (a) Številka socialnega zavarovanja: 405 41 5342 ali 467 79 1065; (b) potrjeni javni revizor in pooblaščeni preiskovalec prevar; (c) uslužbenec San Air General Trading,“ se nadomesti z naslednjim:
      
         „Richard Ammar Chichakli (tudi (a) Ammar M. Chichakli, (b) Jehad Almustafa, (c) Jehad Almusara, (d) Jhad Almustasa). Naslov: (a) 225 Syracuse Place, Richardson, Teksas 75081, ZDA; (b) 811 South Central Expressway Suite 210 Richardson, Teksas 75080, ZDA, (c) 51 Churchill Ave., Reservoir VIC 3073, Avstralija. Datum rojstva: (a) 29. 3. 1959, (b) 10. 7. 1967. Kraj rojstva: (a) Sirija, (b) Deirazzor, Sirija. Državljanstvo: ameriško. Št. potnega lista: 002680351 (sirski potni list, izdan 25. 4. 2007, poteče 24. 4. 2013). Druge informacije: (a) Številka socialnega zavarovanja: 405 41 5342 ali 467 79 1065, (b) št. vozniškega dovoljenja 099711346 (izdano v državi Viktoriji, Avstralija); (c) potrjeni javni revizor in pooblaščeni preiskovalec goljufij, (d) uslužbenec San Air General Trading. Datum uvrstitve iz člena 6(b): 30. 11. 2005.“